मोहाली/नयागांव। पावरकॉम मुल्लांपुर ग्रिड के एसडीओ संदीप चाहल को सूचना मिली कि नयागांव पुलिस थाने में बिजली चोरी हो रही है। एसडीओ अपनी टीम के साथ मंगलवार दोपहर थाने पहुंच गए। जाते ही टीम से बोले- ‘एसएचओ दे कमरे च जाके वेखो, की-की जल रहया है, ते किन्ना लोड है’। टीम जैसे ही रूम में जाने लगी तो बाहर बैठे एसएचओ ने उनको रोका। कहा ‘पहलां अपणे आईकार्ड वखाओ, तुसीं कौण हुंदे हो मेरे कमरे च जाके जांच करण वाले’। एसडीओ ने जवाब दिया कि ‘तुसीं बिजली दी कुंडी पाई है, ते साड्डे कोल हक है इन्नू चेक करण दा। इसके बाद एसडीओ और एसएचओ में तीखी बहस शुरू हो गई। आधे घंटे तक ड्रामेबाजी चलती रही। हंगामे के बीच एसडीओ ने थाने का कनेक्शन काट दिया। एसडीओ ने अपने सीनियर अॉफिसर्स को मामले की जानकारी दी। मामला शांत करने के लिए पावरकॉम के सीनियर अफसरों ने जांच करने की बात कहकर कनेक्शन जुड़वा दिया। इसके बाद मौके से टीम चली गई।
थाने में बनाया बंधक
एसडीओ संदीप ने आरोप लगाए कि जब वह टीम के साथ कुंडी कनेक्शन को काटने गए तो एसएचओ ने जबरदस्ती की। उनकी शीट फाड़ दी और पूरी टीम को झूठे केस में फंसाने की बात कही। एसएचओ ने कहा कि थाने में असला है, उन पर चोरी का केस डाल देंगे। एसएचओ ने झूठे केस में फंसाने को लेकर उनको इतना मजबूर कर दिया कि माफीनामा लिखना पड़ा। हालांकि बाद में एसडीओ ने शिकायत दी है कि उनसे जबरन माफीनामा लिखवाया गया।
मेरी नॉलेज में ऐसी कोई बात नहीं है। न ही मुझे यह पता है कि पावरकॉम के एसडीओ व एसएचओ नयागांव समर में कोई बातचीत हुई है। थाने में बिजली चोरी की जानकारी नहीं है और न किसी की कोई शिकायत आई है।'
-गुरप्रीत सिंह भुल्लर, एसएसपी मोहाली
hin_Deva hin_Deva hin_Deva hin_Deva mai_Deva